hu hu hu hu it hu hu hu hu hu hu hu hu en zh hu hu ru hu hu en hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu
Falvak éjszakája a kisvasúton 2022 – Kecskeméti Kisvasút
2022. szeptember 17-én kerül megrendezésre a jakabszállási Falvak éjszakája programsorozat, melyhez a kisvasút is csatlakozik menetrend szerinti hajtányjáratokkal, vasúttörténeti kiállítással, valamint hajtányos bemutatóval. A részletes program, illetve bővebb információ az alábbiakban olvasható:
Gyülekező, üzemvezetői oktatás a hajtányosok számára
Kiemelt vendégek érkezése, utazás különjárattal
Az esemény megnyitója, ezt követően hajtányos programok:
kézihajtányozás Jakabszállás állomáson és környékén,
utazás motoros hajtányon, rövidebb távokon,
utazás menetrend szerinti hajtányjárattal
fotókiállítás a kisvasút múltjáról, beszélgetés a jövőbeli tervekről
Kézihajtányozás A kézihajtányozást, valamint a motoros hajtányok rövidebb távokon való kipróbálását azon vendégeinknek ajánljuk, akik helyben szeretnének maradni. Ezen programok díjmentesek, azonban támogatói jegyek válthatók, elősegítve ezzel a kisvasút fejlesztését. Érkezési illetve jelentkezési sorrendben lehet részt venni rajtuk.
Menetrend szerinti hajtányjáratok Menetrend szerinti hajtányjáratainkat azon vendégeinknek ajánljuk, akik Bugac környékére szeretnének eljutni, de kiváló lehetőség a Falvak Éjszakája programsorozat rendezvényeire való eljutás vagy hazajutás tekintetében is. Ezeken a járatokon előzetes internetes helyfoglalást követően lehet utazni, fizetni is előre kell. Az üresen maradó helyekre a rendezvény napján már csak a helyszínen, Jakabszállás vasútállomáson lehet jegyet váltani. Elővételben helyjegyet weboldalunk menetrend oldalán tudnak váltani!
Tovább a helyjegy foglaláshoz
Jegyár: az alapjegy 500 Ft, ezen felül minden zónahatár átlépése további 500 Ft. A jakabszállási megállók egyetlen zónát alkotnak, Bugacpuszta és Bugac is egy zóna, Bugac felső szintén külön zóna. Pl: Jakabszállás, Kisvasút köz – Jakabszállás külső 500 Ft, Jakabszállás – Bugac felső 1500 Ft, Jakabszállás – Bugac: 1000 Ft, Bugac – Bugacpuszta 500 Ft. Egyszerre legfeljebb 4 db jegy vásárolható.
A megvásárolt jegyek egy útra érvényesek, visszautazáshoz újabb jegyet kell váltani.
Csak teljes árú jegy váltható, azonban két 13 éven aluli gyermek egy jeggyel utazhat, amennyiben egymás mellet ülve csak egyetlen ülőhelyet foglalnak el. A szülő ölében utazó legfeljebb 6 éves gyermek díjmentesen utazhat. Poggyászként egyetlen kisebb hátizsák vagy táska szállítható, amely az utas ölében elfér.
Helyjegy foglalás Menetrend szerinti hajtány járatokon történő utazáshoz előzetes helyjegy váltása kötelező! Helyjegyet weboldalunk menetrend oldalán tudnak váltani, megadva az indulási és érkezési állomásokat, valamint utazás napjának 2022.09.17-et. Weboldalunkon bankkártyás illetve PayPal-es fizetési lehetőséget is találnak.
Tovább a helyjegy foglaláshoz
Figyelem! A rendezvény napján, 2022. szeptember 17-én, online helyjegy foglalásra már nem lesz lehetőség, a szabadon maradt ülőhelyekre Jakabszállás vasútállomáson lesz lehetőség helyjegyet váltani. A helyszínen bankkártyás fizetési lehetőséget nem tudunk garantáltan biztosítani.
A hajtányokkal nyújtott szolgáltatás szabadidős tevékenység, célja a résztvevők kellemes időtöltése. A hajtányozókra a Kiskunsági Hajtánypálya üzemeltetési szabályzata és a vonatkozó dokumentumok érvényesek, amelyek a https://kecskemetikisvasut.hu/hajtanypalya/ oldalon érhetők el. A szabályokat be nem tartó utasoktól a hajtánypálya személyzete a részvételt érvényes helyfoglalás birtokában is megtagadhatja. A járművek nyitottak, rossz idő esetén is közlekednek, rendkívüli időjárás, pl. zivatar esetén menetrendjükben változás következhet be. Ezen okok, valamint bármely műszaki ok esetén bekövetkező késés és egyéb kellemetlenség miatt nem áll módunkban kártérítést nyújtani, a következményeket a résztvevőnek kell viselnie. Kérjük a foglaláskor a fentiek figyelembe vételét.
Feltételes megállóhelyek A menetrend szerinti hajtány járatok Jakabszállás Kisvasút köz, Jakabszállás Bohém liget, Jakabszállás külső, Bugacpuszta, Móricgát és Hittanya megállóhelyeken csak akkor állnak meg ha van le- vagy felszálló utas. Kérjük hogy ezen megállóhelyeken történő leszállási szándékukat felszálláskor jelezzék a hajtányjárat személyzetének, valamint ezen megállóhelyeken történő felszállásnál úgy helyezkedjenek el biztonságos távolságban a vasúti pálya mellett hogy a hajtányjárat vezetői idejében észrevegyék felszállási szándékukat.
Bármilyen további kérdés vagy probléma felmerülése esetén vegyék fel velünk a kapcsolatot az info@kecskemetikisvasut.hu címen!
A programváltoztatás jogát fenntartjuk!